Gedagte vir die dag: Sy genade sluit ín!Foto: Apoka Lodge, Uganda (Marco Brits) Jesus se antwoord was: “Ek verseker jou, vandag nog sal jy saam met My in die paradys wees.” (Lukas 23:43) Dalk worstel jy met iemand oor wie jy dink: Ken hy/sy Christus regtig? Is hy/sy gered? Jy mag dalk selfs wonder of iemand wat gesterf het en nie noodwendig ’n toonbeeld was van kind-van-God nie, gered is al dan nie. Onthou: God se insluitingsgenade is baie groter as sy uitsluiting. Ons gaan dalk eendag meer as net verras wees oor wie deel is van sy koninkryk. Tot dan: Kom ons bly – sonder veroordeling – bid vir alle mense. Dankie dat U alle reddeloses red. Ook vir mý.